Victor Hugo

ويقتور هوغو سزجـه ده معلوم اولان بر مقصدله ( برمحكومك صوك كونى ) عنوانلی اثرینی یازمش اميل زولاده بنه او مقصدی ترویجاً کندی مسلکنده بر رومان يازسون یاخود آثار سائره سنه نظراً نه يولده بر اثر بازه بیله حكى تصور بیورلسون اوزمان کور بلورکه امیل زولا ايله هوغونك بيننده اولان فرق ونسبت نظر احاطه ايده ميه جك قدر واسع در؛ حتی دنیله بیلورکه نظر محاكمه بووسعت فرقك حدود ینی کوره بيلمكدن عاجز اولدینی ايجون فقداننه حكم ایده پور . پنجه ويقتور هوغونك قلمي نور ماهه امیلزوله نککی ایسه موم ضياسنه بگزر بری ماهیات اشیایی اولدیغی کی نظر لره ابراز ايتمز فقط اوقدر علوی اوقدر لطیف بر صورنده کوسترکه کوکللرده حاصل ایده جکی حس - حبر تله هر فکرینی ارباب مطالعه به قبول ابتديرمكه موفق اولور. ديكرينك ايسه خدمتى بالكز كوستر مكدن عبارت قالور . ابر آدم چالیشورسه یعنی عادات واخلاق بشريه نك تدقيقيـله اوغراشـورسه امیلزوله مسلکنده بر رومان يازه بیلور . فقط رومانتیق یولنده بر اثر يازمق وتصوير ابتدیکی خوارق مخلوقاتی هر كسك نظر تحسيننه شایان بردورنده بولنديره رق تهيج افكاره موفق اوله بيلك سعى ايله غيرتله اكتساب اولنور قدر تلردن دکلدر . او بر موهبه خدادركه يك نادراً تجلی ایتدیکی ایجون سعى وغيرتله حاصل اوله بيله حك مزيتلره فائق عد اولنور . بنم مطالعاتم يالكز مسلكلره عائد در يوقسه اميل زولا . نك ده ولوو يقتور هوغونك بش اون درجه مادوننده اولسون بينه قدرت فوق العاده ادمه به مالك اولديغني تصديق ايدرم . بیلمکه شو افاداتمله فكر مى عرضه موفق اوله بیلدممی ؟ محتاج استيضاح وتنقيد كور يله حك يرلرى بيان بيور يلورسه
المدنكلديكي قدر ايضاح ومدافعه یه حالیشیرم شمدی بشقه را بر بحثه کجیورم .
کتابکده اك بوك بر شـاعرك بر متفننـدن زیاده مظهر حرمت ورعايت اولمامسى لازمدر دیورسکز اوت مثلا وات ايله نوتون ایله غليله ايله مثلا قورنه یی مقایسه ايدرسهك جمعيت بشريه به ایتدکاری خدمت نقطه نظر ندن شاعر ایکنجی درجه ده قالبر فقط بو بايده افراط ايدلماملیدر فکر ندهیم .
فنونك ايتديكي خدمتك غايه سى نه در ؟ انسانلرك راحت اتمسنه سعادتله يشامسنه ( ژان ژاق روسونك قولاغنه قورشون ) حضور قلب ایله امرار وقت اللسنه معاونت دکلی ؟ شمرده ایتدیکی تأثیر ایله کوکالری لبریز نشاط ايدر اوقويانلری حاوی اولدیغی افكار عاليه نك ويره حكى انسباط روحانی ایله منشرح البال ايلر . بر صباح نو بهاریده كورديكمز الوان كوناكون، مناظر
جنت نمون کوکالرمزی انشراح ايله نصل مشحون ايدرسه بر شعر پارچه سیده لطافت وعلويتنه بزی اوقدر مفتون ايلر. بر شب مهتابده سمادنه زمینه ریزان اولمش نور نظر حوران اطلاقته شایان اولان انوار ماه اورنك سياه ايله امتراج ايدرك جفاى سودا کی بارلاق برظلمتله افکارمزی متعالی نشۂ مزی متوالی ایتدیکی کی بر نظم رنگينده افاده دلنشینی، بلاغت آنشینی ایله بزی مفتون لطافتی، مست تأثير بلاغتی ایلر .
كاه اولورکه سماده سونوك سونوك بارلايان نجم حزين بر شاعر قلبته تأثير ايدرك برمنظومه دلپذير ميدانه كتيرركه شعر آشنا اولان افکاری تنویر ایتمکده کوستردیکی خدمت برشمند وفرك كوردیكی خدمتدنده بالاتر اولور . هم نه حاجت! سزی بر اوطه به قياسه م ده متمادیا جا شمعه مجبور ایتسهم اوزمان میدانه كتيره حككز مؤلفات ايله برده آثار طبيعتك تشهيرگاه بدایعی اولمش دلربا ر محلده اوطوروب يازه جغکز کتابلراره سنده ـ ولوكه تأليف ايديلانلر آثار فتيه اولسون ـ نه بيوك فرق کوررسكز . بوفرق نه دن نشأت ايدمور ؛ آچیق برده تماشای طبيعتك كوكلكزه ویردیکی انشراحدن دکلی ؟ دیمک که انسان چالشخغه مجبور اولدیغي قدر فكرنده انبساط حسنده انتشار (!) حاصل اينمك
احتياجيله ده مفطور ايمش . شعر ایسـه بدایع طبیعت کی بو احتياجك دفعنى تكفل 
ايدييور . دیگر بیکارجه سندن قطع نظر ايتسه مده 
بالكز شو خدمتنى سويله مكله اكتفا ايلسهم شعرك اهميتنى تسليم بيورمز ميسكز . شور اسنی ده سویلیه یم که بودید یکم شي بالكز شعری تلذيذ حس وافكار خصوص:ه خادم ايدن شعرا ايجوندر. يوقسه بر قسم شعرا و اردركه كرك قدرت وكرك خدمت جهتلريله قلود برنارلره فلانلره نسبت قبول ايتمز چونکه بحث ابتدیکم علما عالم مادی به ديديكم شعرا عالم افكاره حكم ايدر ماديات ایسه افكار بشريه نك مغلوب اقتدار بدر . ایشته قرداشم افكارمك يازمق ايستديكم قسمی بوندن عبارتدر. بر طاقم مطالعاتم دها وارسهده آنلرك تحرير بنه يك لزوم كورمدم ايلريده احتیاج حس ایدرسهم بیان ایدرم .
خاتمه
يازه جغمز ورقه لرك غير تله نشر اونسنی اولجه بنده کز دوشونمش و سزه ده او یولده برتكليفده بولنمش ايدم فقط کوردکز یا بر مقاله یی درت هفته ده بيتيره بيلدم بویله کیدرسه بش اون سنهده انجق بحثه نهایت و بره بله جکز بوایسه براز او يغونسز اولور. دکلی ؟ ترجمان حقیقت غز ته سنه مراجعتله ورقه لرمزی او واسطه ایله نشر ابتديرسهك مناسب اولور ظن ايدرم. بيلم سز نه دیرسکز ؟ بیلم که ترجمان حقیقت مباحث مهمه سی اره سنده بزم یازه جغمز شیلرهده بر موقع تخصیص ایدرمی ؟